Ελληνικά

English

Deutch

Αρχική
|

Ταυτότητα
|

Μέλη
|

Ελληνικό
κρασί |

Οινοτουρισμός
|

Events
|

Gallery
|

Forum

Επικοινωνία

Site
map

Links

Glossary

Θεσσαλία

Θράκη

Μακεδονία

Ήπειρος

Θεσσαλία

Κεντρική
Ελλάδα

Πελοπόννησος

Νησιά
του Αιγαίου Πελάγους

Κρήτη

Νησιά
του Ιονίου Πελάγους

Θεσσαλία

Στη
Θεσσαλία το αμπέλι δίνει ποιοτικά κρασιά όταν
καλλιεργείται κοντά στη θάλασσα ή στις ορεινές πλαγιές.
Οι περιοχές παραγωγής κρασιών Ο.Π.Α.Π. είναι 3 (Ραψάνη,
Αγχίαλος, Μαύρο Μεσενικόλα) και των Τοπικών Οίνων είναι
5 (Θεσσαλικός, Κρανιάς, Κραννώνος,  Μετεώρων και
Τιρνάβου).

Ραψάνη

Ακριβώς
πριν από την κοιλάδα των Τεμπών και δίπλα στον ορεινό
όγκο της Όσσας βρίσκονται οι αμπελώνες της Ραψάνης,
σκαρφαλωμένοι στις βουνοκορφές του προφήτη Ηλία. Τα
περισσότερα αμπέλια έχουν ανατολική και νοτιανατολική
έκθεση στον ήλιο, σε υψόμετρο που ξεκινά από τα 100 και
φτάνει στα 700 μέτρα. Ο συνδυασμός του Ολύμπου με το
Αιγαίο πέλαγος δημιουργεί ένα μοναδικό μικροκλίμα που
επιτρέπει την καλή ωρίμανση των σταφυλιών. Οι ποικιλίες
που καλλιεργούνται είναι τρεις: το Ξινόμαυρο, το Κρασάτο
και το Σταυρωτό, όλες τους ερυθρές. Από τη συνοινοποίησή
τους παράγεται ο Ο.Π.Α.Π. Ραψάνη, πλούσιος ερυθρός με
χαρακτηριστικό
μπουκέτο.

Αγχίαλος

Στις
ακτές του εντυπωσιακού Παγασητικού κόλπου, νότια του
λιμανιού του Βόλου είναι εγκατεστημένοι οι αμπελώνες της
Αγχιάλου. Στα 100-200 μόλις μέτρα πάνω από την επιφάνεια
της θάλασσας ο Ροδίτης δίνει το λεπτό λευκό Ο.Π.Α.Π.
Αγχίαλος, κρασί ιδιαίτερα ευχάριστο όταν πίνεται
φρέσκο.

Μεσενικόλα

Μια
ακόμη αμπελουργική περιοχή απλώνεται στις πεδινές
εκτάσεις γύρω από την πόλη της Καρδίτσας και στα χωριά
των Αγράφων, σε υψόμετρο 250–600 μέτρων. Εδώ παράγεται
το ερυθρό Ο.Π.Α.Π. Μαύρο Μεσενικόλα από τον συνδυασμό
του ομώνυμου ντόπιου σταφυλιού με Carignan και Syrah.
Είναι η πιο πρόσφατη ελληνική Ονομασία
Προέλευσης.

Κρανιά

Στις
ανατολικές πλαγιές του Ολύμπου, στον παραδοσιακό οικισμό
της Κρανιάς, το υπέδαφος είναι εξαιρετικό και το
μικροκλίμα υπέροχο. Οι βροχοπτώσεις, αραιές. Το
καλοκαίρι, αρκετά δροσερό, με θαλασσινές πρωινές αύρες
από το Αιγαίο και βουνίσιους απογευματινούς αέρηδες. Όλα
τα παραπάνω ευνοούν την καλλιέργεια του αμπελιού και
οδήγησαν στη φύτευση των εκλεκτών γαλλικών ποικιλιών
Chardonnay, Cabernet Sauvignon και Merlot. Από αυτές
παράγονται ο λευκός και ερυθρός Τοπικός Οίνος
Κρανιάς.

Τίρναβος

Η
μεγαλύτερη συγκέντρωση όμως του Θεσσαλικού αμπελώνα
βρίσκεται στον Τίρναβο. Στις πεδινές
αυτές εκτάσεις με βορειοανατολική έκθεση καλλιεργούνται
το Σαββατιανό, ο Ροδίτης, το Μπατίκι και το Μοσχάτο
Αμβούργου για την παραγωγή του Θεσσαλικού Τοπικού Οίνου
και του Τοπικού Οίνου Τιρνάβου.

Νομοθεσία

Στατιστικές
- Μελέτες

Επικοινωνία
Μελών

ΠΡΟΣΘΗΚΗ
ΣΤΑ ΑΓΑΠΗΜΕΝΑ | ΑΠΟΣΤΟΛΗ
ΣΕΛΙΔΑΣ

Επιμέλεια: Wine
Plus | Σχεδιασμός: Redfish | Ανάπτυξη: Apogee
Information Systems